
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 69 

14 Μαίου 2010 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

31. Τροποποίηση του Π.Δ. 60/2006 (Α’ 65) «Αξιολόγη¬ 
ση των μαθητών του Ενιαίου Λυκείου». 1 

ΚΑΝΟΝΙΣΜΟΙ 

Περί Συστάσεως, Λειτουργίας Διοικήσεως και 
Διαχειρίσεως του Ιερού Προσκυνηματικού Ναού 
υπό την επωνυμίαν «ΙΕΡΟΝ ΠΡΟΣΚΥΝΗΜΑ ΑΓΙΟΥ 
ΣΩΖΟΝΤΟΣ ΕΝ ΦΥΣΙΝΗ ΛΗΜΝΟΥ” ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΛΗΜΝΟΥ». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 31 

Τροποποίηση του Π.Δ. 60/2006 (Α’ 65) «Αξιολόγηση 
των μαθητών του Ενιαίου Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του 
ν. 2525/97 (Α’ 188) «Ενιαίο Λύκειο, πρόσβαση των απο¬ 
φοίτων του στην Τριτοβάθμια Εκπαίδευση, αξιολόγηση 
του εκπαιδευτικού έργου και άλλες διατάξεις» όπως 
συμπληρώθηκαν με τις διατάξεις του άρθρου 1 του 
ν. 2909/2001 (Α’ 90). 

2. Τις διατάξεις του άρθρου 8 παρ. 9 περ. στ του 
νόμου 1566/1985 (Α’ 167) «Δομή και λειτουργία της Πρω¬ 
τοβάθμιας και Δευτεροβάθμιας Εκπαίδευσης και άλλες 
διατάξεις». 

3. Τις διατάξεις του Ν. 3699/2008 (Α’ 199). 

4. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(Α’ 98). 

5. Την με αριθμ. 25/2009 γνωμοδότηση του Τμήμα¬ 
τος Δευτεροβάθμιας Εκπαίδευσης του Παιδαγωγικού 
Ινστιτούτου. 

6. Το γεγονός ότι από τις διατάξεις του παρόντος 
διατάγματος δεν προκαλείται, δαπάνη σε βάρος του 


κρατικού προϋπολογισμού για το τρέχον και τα επόμενα 
οικονομικά έτη. 

7. Τη με αριθμό Δ22/2010 γνωμοδότηση του Συμβου¬ 
λίου Επικράτειας, μετά από πρόταση της Υπουργού 
Εθνικής Παιδείας, Δια Βίου Μάθησης και Θρησκευμάτων, 
αποφασίζουμε: 

Αρθρο 1 

Το άρθρο 15 παράγραφος 2, περ. Η’ εδ. 1 του π.δ. 60/ 
2006 (Α 65) «Αξιολόγηση των μαθητών Ενιαίου Λυκεί¬ 
ου» τροποποιείται ως εξής: ο τίτλος του μαθήματος 
«Εισαγωγή στο Δίκαιο και τους Πολιτικούς Θεσμούς» 
αντικαθίσταται σε «Πολιτική και Δίκαιο». 

Αρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Εθνικής Παιδείας, Δια Βίου Μάθησης και 
Θρησκευμάτων αναθέτουμε τη δημοσίευση και εκτέλε¬ 
ση του παρόντος Προεδρικού Διατάγματος. 

Αθήνα, 29 Απριλίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΠΑΙΔΕΙΑΣ,. ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 202/2010. 

Περί Συστάσεως, Λειτουργίας Διοικήσεως και Δια¬ 
χειρίσεως του Ιερού Προσκυνηματικού Ναού υπό 
την επωνυμίαν «ΙΕΡΟΝ ΠΡΟΣΚΥΝΗΜΑ ΑΓΙΟΥ ΣΩ¬ 
ΖΟΝΤΟΣ ΕΝ ΦΥΣΙΝΗ ΛΗΜΝΟΥ” ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΛΗΜΝΟΥ». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις του άρθρου 1 παρ. 4, 4 εδάφ. ε' και 
59 του Νόμου 590/1977 «Περί Καταστατικού Χάρτου της 
Εκκλησίας της Ελλάδος». 

2. Την υπ’ αριθμ. 44/9.3.2010 Πράξιν και Πρότασιν του 
Σεβασμιωτάτου Μητροπολίτου Λήμνου Ιεροθέου. 

3. Την από 10.3.2010 Γνωμοδότησιν του Ειδικού Νομι¬ 
κού Συμβούλου της Εκκλησίας της Ελλάδος. 

4. Την από 10.3.2010 Εγκριτικήν Απόφασιν της Διαρκούς 
Ιερός Συνόδου. 

5. Την από 26.3.2010 Απόφασιν Αυτής. 

ΨΗΦΙΖΕΙ 

Τον υπ’ αριθμ. 202/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 202/2010 

«ΠΕΡΙ ΣΥΣΤΑΣΕΩΣ, ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ 
ΔΙΑΧΕΙΡΙΣΕΩΣ 

ΤΟΥ ΙΕΡΟΥ ΠΡΟΣΚΥΝΗΜΑΤΙΚΟΥ ΝΑΟΥ ΥΠΟ ΤΗΝ 
ΕΠΩΝΥΜΙΑΝ: ΙΕΡΟΝ ΠΡΟΣΚΥΝΗΜΑ ΑΓΙΟΥ ΣΩΖΟΝΤΟΣ 
ΕΝ ΦΥΣΙΝΗ ΛΗΜΝΟΥ” 

ΤΗΣ ΙΕΡΑΣ ΜΗΤΡΟΠΟΛΕΩΣ ΛΗΜΝΟΥ» 

Άρθρον1 

Ο Ιερός Ναός “ΑΓΙΟΥ ΣΩΖΟΝΤΟΣ ΕΝ ΦΥΣΙΝΗ ΛΗ¬ 
ΜΝΟΥ” περιβεβλημένος έκπαλαι με την αγάπη και την 
ευσέβεια των κατοίκων της Φυσίνης, έχει καταστεί Ιε¬ 
ρός χώρος τελέσεως Ιερών Ακολουθιών και αγιαστικών 
πράξεων της Ανατολικής Ορθοδόξου Εκκλησίας μας, 
αναδεικνυόμενος καθ' ημέραν εις προσκυνηματικόν κέ- 
ντρον, μετά των παραρτημάτων αυτού, ανακηρύσσεται 
νομικόν πρόσωπον ιδιωτικού δικαίου - Προσκυνηματι- 
κό κέντρο υπό την επωνυμίαν: «"ΙΕΡΟΝ ΠΡΟΣΚΥΝΗΜΑ 
ΑΓΙΟΥ ΣΩΖΟΝΤΟΣ ΕΝ ΦΥΣΙΝΗ ΛΗΜΝΟΥ" ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΗΜΝΟΥ». 

Άρθρον 2 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν γύρωθεν τας φράσεις: «"ΙΕΡΟΝ ΠΡΟΣΚΥΝΗΜΑ 
ΑΓΙΟΥ ΣΩΖΟΝΤΟΣ ΕΝ ΦΥΣΙΝΗ ΛΗΜΝΟΥ" ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΗΜΝΟΥ» και εις το μέσον την εικόναν 
του Αγίου Σώζοντος. 

Άρθρον 3 

Σκοποί του Ιερού Προσκυνήματος είναι: 

α) Η ανάδειξις, συντήρησις, επισκευή του Ιερού Προ¬ 
σκυνήματος, 

β) Η προαγωγή και η ενίσχυσις του πνευματικού, 
φιλανθρωπικού και ιεραποστολικού έργου της Ιεράς 
Μητροπόλεως Λήμνου. 

γ) Η καλλιέργεια και προαγωγή του λειτουργικού, 
θεολογικού, εποικοδομητικού, επικοινωνιακού και εν 
γένει του πολιτιστικού έργου της τοπικής Εκκλησίας 
της Μητροπολιτικής περιφερείας Λήμνου και η προβολή 
και διάδοσή του πέραν των ορίων αυτής. 

Άρθρον 4 

1. Πόροι του Ιερού Προσκυνήματος είναι: 

α) Αι εισπράξεις εκ κηρίου, δίσκων, κυτίων, ιεροτελε¬ 
στιών, εισφορών και αφιερωμάτων. 

β) Δωρεαί, προσφοραί, κληρονομίαι, κληροδοσίαι 
και λοιπαί πάσης φύσεως αφιερώσεις και εισφοραί πι¬ 
στών. 

γ) Αι πρόσοδοι εκ της κινητής και ακινήτου περιου¬ 
σίας του και αι τυχόν επιχορηγήσεις εξ οιουδήποτε 
φορέως. 


2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεων 
τεθεωρημένων υπό της Ιεράς Μητροπόλεως και αι πλη- 
ρωμαί δί ειδικών Ενταλμάτων εις τα οποία επισυνάπτο¬ 
νται άπαντα τα δικαιολογητικά. 

3. Η διαχείρισις γίνεται συμφώνως προς τας διατάξεις, 
αι οποίαι ισχύουν δια τους Ενοριακούς Ιερούς Ναούς. 

Άρθρον 5 

1. Το Ιερόν Προσκύνημα τελεί υπό την άμεσον επο- 
πτείαν και τον έλεγχον της Ιεράς Μητροπόλεως Λήμνου 
και διοικείται υπό πενταμελούς (5/ μελούς) Διοικητικής 
και Διαχειριστικής Επιτροπής (εφεξής Δ.Δ.Ε.) αποτε- 
λούμενης: 

α) Εκ του εκάστοτε Μητροπολίτου Λήμνου ως Προέ¬ 
δρου, αναπληρωμένου υπό του νομίμου αναπληρωτού 
αυτού. 

β) Εξ ενός Κληρικού οριζομένου υπό του Μητροπο¬ 
λίτου. 

γ) Εκ τριών λαϊκών επιλεγομένων υπό του Προέδρου 
επί τριετεί θητεία δυναμένην να ανανεούται. Και τα 
πέντε (5) μέλη της ως άνω Δ.Δ.Ε. επιλέγονται και δι¬ 
ορίζονται δια Πράξεως υπό του εκάστοτε οικείου Μη¬ 
τροπολίτου. 

2. Η Δ.Ε.Ε. κατά την πρώτην αυτής συνεδρίαν, συγκα- 
λουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Δ.Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας ανάγκας. Το αξίωμα 
των μελών της Δ.Δ.Ε. είναι τιμητικόν και άμισθον. 

3. Η Δ.Δ.Ε. ευρίσκεται εν απαρτία παρισταμένων απα- 
ραιτήτως του Προέδρου ή του νομίμου αναπληρωτού 
αυτού και δύο (2) τουλάχιστον εκ των μελών της. Αι 
αποφάσεις λαμβάνονται κατά πλειοψηφίαν των πα¬ 
ρόντων, υπερισχυούσης εν ισοψηφία της ψήφου του 
Προέδρου. 

4. Αι Αποφάσεις της Δ.Δ.Ε. επί σοβαρών θεμάτων, ως 
εκποιήσεως ακινήτων, τιμαλφών στοιχείων, αποδοχής 
ή αποποιήσεως δωρεών - κληρονομιών ή κληροδοσιών, 
ως και η άσκησις ενδίκων μέσων, υποβάλλονται προς 
έγκρισιν εις το οικείον Μητροπολιτικόν Συμβούλιον, 
εφαρμόζοντας τας διατάξεις του Κανονισμού περί Ιερών 
Προσκυνημάτων και ενεργούμενων υπό του Προέδρου 
της Δ.Δ.Ε. κατόπιν αποφάσεως αυτής. 

Άρθρον 6 

1. Η Διοικητική και Διαχειριστική Επιτροπή τηρεί και 
εποπτεύει δια του Ταμίου και του Γραμματέως τα ως 
κάτωθι βιβλία: 

α. Βιβλίον Πρωτοκόλλου εισερχομένης και εξερχομέ- 
νης Αλληλογραφίας. 

β. Βιβλίον Πρακτικών της Διοικητικής και Διαχειριστι¬ 
κής Επιτροπής (Δ.Δ.Ε.). 

γ. Βιβλίον Ταμείου (στοιχείων εσόδων και εξόδων). 

δ. Στέλεχος διπλοτύπων Γραμματίων Εισπράξεων. 

ε. Στέλεχος διπλοτύπων Ενταλμάτων Πληρωμών. (Εις 
έκαστον ένταλμα πληρωμής προσαρτάται αποδεικτικόν 
και παραστατικόν στοιχείον της πληρωμής). 

στ. Βιβλίον τιμαλφών και λοιπών κινητών περιουσιακών 
στοιχείων. 

ζ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν διατεθεί υπό την διαχείρισιν του Ιερού Προσκυνή- 

ματος, ως ορίζεται δια του υπ’ αριθμ. 8/1979 Κανονισμού 
της Ιερός Συνόδου της Εκκλησίας της Ελλάδος. 

η. Βιβλία των τελουμένων εν τω Ναώ Ιερών Μυστη¬ 
ρίων. 

2. Τα λογιστικά και ταμειακά βιβλία του Ιερού Προ¬ 
σκυνήματος, ως και τα βιβλία πρακτικών, αριθμούνται 
κατά ψύλλον και θεωρούνται, εις το τέλος και προ της 
χρήσεως αυτών, υπό του Σεβασμιωτάτου Μητροπολίτου 
Λήμνου. 

3. Διοικεί και διαχειρίζεται την εν γένει περιουσίαν 
του Ιερού Προσκυνήματος. 

4. Καταρτίζει και ψηφίζει τον προϋπολογισμόν και 
απολογισμόν αυτού, τους οποίους υποβάλλει πρός 
έγκρισιν εις το Μητροπολιτικόν Συμβούλιον. 

5. Μεριμνά δια την εύρυθμον λειτουργίαν αυτού. 

6. Αποφασίζει διά την πρόσληψιν και την αντιμισθί¬ 
αν του αναγκαιούντος λαϊκού υπηρετούντος προσω¬ 
πικού. 

7. Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 

8. Αποφασίζει επί παντός ετέρου προκύπτοντος ζη¬ 
τήματος, το οποίον δεν προβλέπεται εις τον παρόντα 
Κανονισμόν. 

9. Μεριμνά δια την επακριβή τήρησιν και εφαρμογήν 
του παρόντος Κανονισμού. 

10. Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

Άρθρον 7 

1. Το Νομικόν Πρόσωπον του Ιερού Προσκυνήματος 
εκπροσωπείται νομίμως εις πάσαν σχέσιν μετά παντός 
φυσικού ή νομικού προσώπου, οργανισμών, ιδρυμάτων, 
τραπεζών κλπ., ως και ενώπιον πόσης διοικητικής ή 
δικαστικής Αρχής υπό του Προέδρου της Δ.Δ.Ε. ή εις 
περίπτωσιν απουσίας ή κωλύμματος τούτου, υπό του 
νομίμου αναπληρωτού αυτού, ή εκ τινός μέλους αυτής 
οριζομένου υπό της Δ.Δ.Ε. Ώς προς δε την δόσιν του 
όρκου υφ’ ενός των λαϊκών μελών της Δ.Δ.Ε, οριζομένου 
ειδικώς δια πράξεως της Δ.Δ.Ε. 

2. Ο Πρόεδρος υπογράφει όλας τας Πράξεις, αι οποίαι 
αφορούν εις το προσωπικόν, τα χρηματικά εντάλματα, 
τας πόσης φύσεως συμβάσεις, ως και παν έτερον έγ¬ 
γραφον του Ιερού Προσκυνήματος. 

3. Δια συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών ή ακινήτων, την 
ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Δ.Ε. εγκρινομένης υπό 
του Μητροπολιτικού Συμβουλίου. 

4. Τον Πρόεδρον απάντα ή κωλυόμενον αναπληροί ο 
νόμιμος αναπληρωτής αυτού μόνον κατά τας μή εχού- 
σας οικονομικόν ή συναλλακτικόν χαρακτήρα πράξεις. 
Εις περίπτωσιν καθ’ ήν ο αναπληρωτής επίσης κωλύεται 
ή απουσιάζει, τον Πρόεδρον αναπληροί, μόνον κατά τας 
μή εχούσας οικονομικόν ή συναλλακτικόν χαρακτήρα 
πράξεις, μέλος της Δ.Δ.Ε. δϊ αποφάσεως αυτής. Δια 
την διενέργειαν πράξεων οικονομικού ή συναλλακτικού 
χαρακτήρος, εκ μέρους του νομίμου αναπληρωτού του 
Προέδρου ή μέλους της Δ.Δ.Ε., απαιτείται ειδική Απόφα- 
σις αυτής και ειδικόν Συμβολαιογραφικόν πληρεξούσιον 
του Προέδρου. 

5. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά της Δ.Δ.Ε. 

6. Ο Ταμίας τηρεί τα αναφερόμενα υπό του παρόντος 
Κανονισμού διαχειριστικά βιβλία. 


7. Ο εκάστοτε Εφημέριος του Ιερού Προσκυνήματος 
τηρεί τα Βιβλία των τελουμένων εις το Ιερόν Προσκύ¬ 
νημα Μυστηρίων. 

Αρθρον 8 

Τα έσοδα του Ιερού Προσκυνήματος διατίθενται: 

α) Δια την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος και των παραρτημά¬ 
των αυτού. 

β) Δια την μισθοδοσίαν του αναγκαιούντος προσωπι¬ 
κού του Ιερού Προσκυνήματος, ήτοι: των Ιεροψαλτών, 
των Νεωκόρων και του λοιπού βοηθητικού προσωπικού 
αυτού. 

γ) Δια την καταβολήν των νομίμων υποχρεώσεων 
αυτού. 

δ) Δια την ενίσχυσιν του ιεραποστολικού, φιλανθρω¬ 
πικού και εν γένει κοινωνικού έργου της Ιερός Μητρο- 
πόλεως Λήμνου. 

ε) Δια την οικονομικήν ενίσχυσιν και συντήρησιν, απο- 
περάτωσιν, ευπρεπισμόν και ανακαίνισιν Ιερών Ναών της 
Ιερός Μητροπόλεως Λήμνου. 

στ) Δια το Συνοδικόν Μέγαρον ποσοστόν πέντε επί 
τοις εκατό (5%) επί των ακαθαρίστων εσόδων αυτού 
(Κανονισμός Ιερός Συνόδου υπ’ αριθμ. 102/1998, Φ.Ε.Κ. 
260/τχ.Α720.11.1998). 

ζ) Αι δαπάναι του Ιερού Προσκυνήματος προβλέπονται 
δί αναγραφής κονδυλίων εις τον ετήσιον Προϋπολο¬ 
γισμόν, η αναθεώρησις του οποίου επιτρέπεται κατά 
την διάρκειαν του διαχειριστικού έτους, κατόπιν ητιο- 
λογημένης Αποφάσεως της Δ.Δ.Ε. και εγκρίσεως του 
Μητροπολιτικού Συμβουλίου. 

Αρθρον 9 

Δια την εύρυθμον και ομαλήν λειτουργίαν του Ιερού 
Προσκυνήματος συνιστώνται αι κάτωθι θέσεις: 

α) Μία (1) θέσις Εφημερίου, διοριζομένου κατά την 
διαδικασίαν του Νόμου. Κατά την κρίσιν του Προέδρου 
και τας ανάγκας του Ιερού Προσκυνήματος δύναται να 
αποσπασθεί ως Εφημέριος του ως άνω Προσκυνήματος 
Κληρικός εκ των υπηρετούντων παρά τη Ιερά Μητρο- 
πόλει Λήμνου, ή να ορίζεται εκ περιτροπής εφημερία 
των υπηρετούντων εις γειτονικός Ενορίας Ιερέων, διά 
Πράξεως του Σεβασμιωτάτου Μητροπολίτου. 

β) Δύο (2) θέσεις Ιεροψαλτών και μία (1) θέσις νεω- 
κόρου. 

Άρθρον10 

Εις περίπτωσιν καταργήσεως του Ιερού Προσκυνήμα¬ 
τος, άπασα η κινητή και ακίνητος περιουσία αυτού, μετ’ 
εξόφλησιν των εν γένει υποχρεώσεων τούτου, περιέρχε¬ 
ται εις το Νομικόν Πρόσωπον της Ιερός Μητροπόλεως 
Λήμνου. 

Αρθρον 11 

Κατάργησις του Ιερού Προσκυνήματος ή τροποποίη- 
σις του παρόντος Κανονισμού γίνεται δϊ Αποφάσεως 
της Ιερός Συνόδου της Ιεραρχίας της Εκκλησίας της 
Ελλάδος, κατόπιν ομοφώνου αποφάσεως της Δ.Δ.Ε., 
εγκρινομένης υπό του Μητροπολιτικού Συμβουλίου και 
της Διαρκούς Ιερός Συνόδου, της Συνοδικής ταύτης 
Αποφάσεως δημοσιευομένης δια της Εφημερίδος της 
Κυβερνήσεως και του επίσημου Δελτίου της Εκκλησίας 
της Ελλάδος περιοδικού «ΕΚΚΛΗΣΙΑ». 

Άρθρον 9 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ- 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 10 
Κάλυψις δαπάνης 

Εκ των διατάξεων του παρόντος Κανονισμού προκα- 


λείται δαπάνη μόνον εις βάρος του προϋπολογισμού του 
Νομικού Προσώπου της Ιερός Μητροπόλεως Λήμνου το 
ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήναι, 26η Μαρτίου 2010 
Ο Πρόεδρος 

1· Ο ΑΘΗΝΩΝ ΙΕΡΩΝΥΜΟΣ 

